
Parlamentul  României

Camera  Deputaţilor

Comisia pentru industrii si servicii







                            Bucureşti, 07.03.2001 








                  Nr. 69/XVIII/3

AVIZ

asupra proiectului de Lege pentru aprobarea

 Ordonanţei de urgenţă a  Guvernului   nr.3/2000 privind acordarea unui credit Companiei Naţionale de Electricitate S.A. de către Fondul Proprietăţii de Stat prin Banca de Import-Export a României (EXIMBANK) S.A. pentru asigurarea finanţării parţiale a importurilor de păcură, gaze naturale şi cărbune energetic, necesare realizării Programului energetic 1999-2000



Cu adresa nr.93 din 26 februarie 2001, în conformitate cu prevederile          art.89 şi 107 din Regulamentul Camerei Deputaţilor, Biroul Permanent al Camerei Deputaţilor a sesizat Comisia pentru industrii şi servicii cu dezbaterea şi avizarea proiectului de Lege pentru aprobarea Ordonanţei de urgenţă a  Guvernului   nr.3/2000 privind acordarea unui credit Companiei Naţionale de Electricitate S.A. de către Fondul Proprietăţii de Stat prin Banca de Import-Export a României (EXIMBANK) S.A. pentru asigurarea finanţării parţiale a importurilor de păcură, gaze naturale şi cărbune energetic, necesare realizării Programului energetic 1999-2000.



Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au examinat proiectul de lege sus-menţionat, în şedinţa din data de 06.03.2001, şi considerând şi punctul de vedere favorabil al Guvernului au hotărât cu majoritate de voturi avizarea cu un amendament admis prevăzut în anexa 1 şi un amendament respins prevăzut în anexa 2.



Prin obiectul său de reglementare şi conţinutul său, proiectul de lege face parte din categoria legilor ordinare.

                               PREŞEDINTE,                                     SECRETAR,

                                 István Antal                                        Aurelia Vasile

Expert,

Dr.Maria Cristina Bălănescu
